Gister se kos, vars vandag! | SARIE
Ons kook en koop meer bewustelik. Maar daar's 'n paar van gister se "weggooi"-bestanddele en kos wat jy met min moeite nuwe lewe kan gee. Viva oorskietkos!
Neem sowat 250 ml room en 125 ml (100 g) bruinsuiker en bring tot kookpunt. Voeg 5 ml vanieljegeursel by en laat kook tot met die helfte verminder het. Voeg 250 ml gaar rys by en meng deur. Verhit verder oor lae hitte en roer 2 eiergele by – maar wees versigtig dat die mengsel nie kook nie, anders gaan hy skif. Verwyder van hitte en voeg 100 g gekapte pekanneute en 100 g gekapte witsjokolade by. Sit voor met lepels frambooskonfyt.
Hierdie gereg kom maak dikwels 'n draai op my tafel, want ek maak gereeld bolognaise in oormaat. Bak die bolognaise onder 'n wolksagte kombers van kapokaartapples – jy kan dit ook van blomkool maak as jy stysel vermy. Dis maklik en vullend. Ek reken jy gaan hoop daar is meer oorskiet-bolognaise as jy eers dié een geproe het. Klik hier vir my resep.